
	REPUBLIKA HRVATSKA
Trgovački sud u Zagrebu
Zagreb, Amruševa 2/II


									  


		R E P U B L I K A    H R V A T S K A
R J E Š E N J E


	Trgovački sud u Zagrebu, po sucu Nikoli Ribariću, u stečajnom predmetu u povodu zahtjeva FINANCIJSKE AGENCIJE, za provedbu stečajnog postupka nad dužnikom DOBIT LOGISTIKA j.d.o.o. , Zagreb (Grad Zagreb), Kanalski put 14, OIB: 17166291238, dana 16. listopada 2017. godine

r i j e š i o    je

Obustavlja se prethodni postupak i odbacuje se prijedlog za otvaranjem stečajnog postupka nad dužnikom DOBIT LOGISTIKA j.d.o.o. , Zagreb (Grad Zagreb), Kanalski put 14, OIB: 17166291238

Obrazloženje

	FINA-e Regionalni centar Zagreb, podnijela je ovom sudu prijedlog za otvaranje stečajnog postupka nad dužnikom.

Prijedlog je podnesen na temelju čl. 110. st. 1. Stečajnog zakona („Narodne novine“ broj 71/15, dalje: SZ). Prema odredbi čl. 110. st. 1. SZ-a Financijska agencija je dužna  podnijeti prijedlog za otvaranje stečajnog postupka ako pravna osoba u Očevidniku redoslijeda osnova za plaćanje ima evidentirane neizvršene osnove za plaćanje u neprekinutom razdoblju od 120 dana.

Financijska agencija, kao predlagatelj, navela je u prijedlogu za otvaranje stečajnog postupka kako dužnik na dan 22.6.2017. u Očevidniku redoslijeda osnova za plaćanje ima evidentirane neizvršene osnove za plaćanje u neprekinutom razdoblju od 120 dana, u ukupnom iznosu od 43.202,13 kuna, kao i da dužnik ima 1 zaposlenog. S obzirom na to da predlagatelj vodi Očevidnik redoslijeda osnova za plaćanje, sud je prihvatio predlagateljeve tvrdnje o neprekinutom razdoblju evidentiranih neizvršenih osnova za plaćanje koji su zavedeni u Očevidniku  redoslijeda osnova za plaćanje. 

U podnesak od 13. listopada 2017. godine sudu je dostavljena Potvrda FINA-e od 13.10.2017. godine.

Uvidom u Potvrdu FINA-e od 13. listopada 2017. godine sud je utvrdio kako predloženi stečajni dužnik nije nesposoban za plaćanje odnosno nije u blokadi.

Odredbom članka 4.st. 1. Stečajnog zakona (NN 44/96,029/99, 129/00, 123/03, 82/06, 116/10, 25/12 i 133/12; dalje SZ) određeno je kako se stečaj može otvoriti samo ako se utvrdi postojanje kojeg od stečajnih razloga. Odredbom stavka 2. istoga članka određeno je kako su stečajni razlozi nelikvidnost, nesposobnost za plaćanje i prezaduženost.

	Uvidom u Potvrdu FINA-e od 13. listopada 2017. godine, sud je utvrdio kako predloženi stečajni dužnik nije nesposoban za plaćanje, čime je otpao stečajni razlog nesposobnosti za plaćanje, slijedom čega je odlučeno kao u izreci.	

Slijedom navedenoga odlučeno je kao u izreci.

U Zagrebu, 16. listopada 2017. godine


Stečajni sudac:
Nikola Ribarić v.r.

Za točnost otpravka – ovlašteni službenik:
          Jadranka Zelić


Uputa o pravnom lijeku:
Protiv ovog rješenja dopuštena je  žalba Visokom trgovačkom sudu RH, a koja se podnosi u roku od 8 dana ovome sudu u 3 primjerka.  

